Plikienė
Plikienė (originaliame šaltinyje – Plikosova) – pirmoji vardu paminėta moteris Lietuvos istorijoje. Buvo paminėta jai dalyvaujant 1219 m. sudarant Lietuvos–Voluinės sutartį. Tikriausiai, ji buvo lietuvių kunigaikščio Plikio žmona, o sutartyje dalyvavo dėl jo žūties. Taip pat įmanoma, kad ji buvo Plikio motina, o Plikis žuvo nesusilaukęs vaikų. Priklausė Ruškaičių šeimai, įrašyta kunigaikščių Ruškaičių sąrašo pabaigoje. Pati Plikienė, kaip ir visi Ruškaičiai buvo gana aukštos padėties.